ประกันชีวิตขยับสัดส่วนผู้ถือหุ้นทุนนอกแค่25%
&#8220;โชน&#8221; เผย 2 ก.พ. 2556 ธุรกิจประกันชีวิตต้องลดสัดส่วนการถือหุ้นต่างชาติเหลือ 25%
9 ส.ค. 2555

“โชน” เผย 2 ก.พ. 2556 ธุรกิจประกันชีวิตต้องลดสัดส่วนการถือหุ้นต่างชาติเหลือ 25% 
นายโชน โสภณพนิช กรรมการผู้จัดการใหญ่ บริษัท กรุงเทพประกันชีวิต เปิดเผยว่า ตามพระราชบัญญัติประกันชีวิต พ.ศ. 2535 มาตรา 10 กำหนดไว้ว่า ภายในวันที่ 2 ก.พ. 2556 บริษัทประกันชีวิตที่มีผู้ถือหุ้นต่างชาติเกิน 25% จะต้องลดสัดส่วนลงให้เหลือ 25% และต้องมีผู้ถือหุ้นสัญชาติไทยรวมกันเกิน 75% ของจำนวนหุ้นที่มีสิทธิออกเสียงและจำหน่ายได้แล้วทั้งหมด
กรณีบริษัทประกันชีวิตไม่สามารถปฏิบัติตามกฎหมายดังกล่าว จะมีโทษปรับตั้งแต่ 2 หมื่น2 แสนบาท บริษัทประกันชีวิตจะสามารถประกอบกิจการต่อไปได้ แต่จะเปิดสาขาเพิ่มมิได้
“ถ้าไม่มีการผ่อนผันหรือเปลี่ยนแปลงกฎเกณฑ์ข้อบังคับใดๆ เพิ่มเติม นักลงทุนที่ซื้อหุ้นบริษัทและเป็นเหตุให้สัดส่วนการถือหุ้นไม่เป็นไปตามกฎหมายกำหนด จะไม่มีสิทธิในการออกเสียงลงคะแนนและไม่มีสิทธิในการรับเงินปันผล” นายโชน กล่าว
ทั้งนี้ บริษัท กรุงเทพประกันชีวิต มีผู้ถือหุ้นรายใหญ่ 10 อันดับแรกประกอบด้วย มิตซูบิชิ ยูเอฟเจ โกลบอล คัสโตดี้ เอส.เอ. 24.43% บริษัท วัฒนโสภณพนิช 13.29% ธนาคารกรุงเทพ 7.74% บริษัทกรุงเทพประกันภัย 4.94% นายชาตรี โสภณพนิช 3.81% บริษัท จตุบุตรโฮลดิ้ง 3.75% บริษัท ไทยเอ็นวีดีอาร์ 3.75% บริษัท เอ็มเอสไอ โฮลดิ้ง (ประเทศไทย) 3.4% นายชัย โสภณพนิช 2.72% นายเชิดชู โสภณพนิช 2.68%